**Sociálne vplyvy - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť**

|  |
| --- |
| **Sociálne vplyvy predkladaného materiálu - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť** |
| **4.1.** Identifikujte vplyv na hospodárenie  domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  | Návrh zákona bude mať negatívny vplyv na nižšie uvedené skupiny domácností resp. jednotlivcov:1. Osoby uplatňujúce paušálne výdavky pri príjmoch z podnikania a inej SZČO, ktorých ročné príjmy presiahli 12 600 eur (hranica pri ktorej paušálne výdavky zodpovedajú práve maximálnej úrovni paušálnych výdavkov od 1.1.2013).
2. Osoby uplatňujúce paušálne výdavky pri príjmoch z prenájmu.
3. Poberatelia výsluhových dôchodkov podľa zákona o sociálnom zabezpečení vojakov a policajtov.
4. Osoby uplatňujúce daňový bonus na deti staršie ako 19 rokov a osoby s tzv. pasívnymi príjmami, ktoré uplatňujú daňový bonus.
5. Osoby uplatňujúce nezdaniteľnú časť základu dane na manžela/ku, ktoré sa nestarajú o dieťa do 3 resp. 6 rokov, nepoberajú príspevok na opatrovanie resp. nie sú evidované na úrade práce.
6. Vybraní ústavní činitelia.
7. FO s nadštandardnými príjmami cez zavedenie druhej sadzby dane.

Návrh zákona bude mať pozitívny vplyv na nižšie uvedené skupiny domácností resp. jednotlivcov:1. FO, ktorým plynú deputátne plnenia na základe zákona č. 181/2011 Z. z. o poskytovaní dotácii MH SR
2. FO, ktoré majú príležitostný príjem plynúci z výkonu člena volebnej komisie, člena okrskovej volebnej komisie, zapisovateľa volebnej a okrskovej volebnej komisie, sčítacieho komisára a pod.
3. FO v dôchodkovom veku s príležitostným príjmom, ktorý im plynie po skončení výkonu funkcie
 |
| *Kvantifikujte:* * *Rast alebo pokles príjmov/výdavkov na priemerného obyvateľa*
* *Rast alebo pokles príjmov/výdavkov za jednotlivé ovplyvnené skupiny domácností*

*Celkový počet obyvateľstva/domácností ovplyvnených predkladaným materiálom* | **Osoby uplatňujúce paušálne výdavky pri príjmoch z podnikania a inej SZČO** zavedenie maximálnej hranice pre uplatňovanie paušálnych výdavkov na úrovni 5 040 eur/rok – sa negatívne dotkne daňovníkov, ktorých ročné príjmy (obrat) presiahli 12 600 eur (hranica pri ktorej paušálne výdavky zodpovedajú práve maximálnej úrovni paušálnych výdavkov). Podľa údajov z individuálnych daňových priznaní typu B si v roku 2009 uplatnilo paušálne výdavky k svojim príjmom z podnikania a inej SZČO cca 32% všetkých daňovníkov (čo je cca 130 000 daňovníkov). MF SR pri kvantifikácii vplyvov na rok 2013 vychádzalo z rovnakého podielu daňovníkov uplatňujúcich paušálne výdavky, pričom predpokladá, že zavedenie max. stropu spôsobí, že 10% dotknutých SZČO s paušálnymi výdavkami prejde na účtovanie o svojich výdavkoch. Na základe týchto predpokladov by sa zavedenie maximálneho stropu malo negatívne dotknúť cca 22 tis. SZČO uplatňujúcich paušálne výdavky, čo predstavuje cca 17% zo všetkých daňovníkov s paušálnymi výdavkami. Priemerný vplyv na daňovníka z titulu tejto zmeny predstavuje 415 Eur/rok.**Osoby uplatňujúce paušálne výdavky pri príjmoch z prenájmu –** kvantifikácia zrušenia uplatňovania paušálnych výdavkov pri príjmoch z prenájmu vychádza z individuálnych daňových priznaní typu B z roku 2009, kedy si 68% daňovníkov s príjmom z prenájmu (celkový počet cca 45 000 daňovníkov) uplatnilo paušálne výdavky k týmto príjmom. Priemerné uplatnené výdavky daňovníkov s príjmami z prenájmu, ktorí viedli účtovníctvo o týchto výdavkoch predstavovali 42,8% z ich príjmov (predpokladáme, že ich výška súvisí s rozsiahlejšími investíciami do prenajímaných nehnuteľností a  z tohto dôvodu o týchto výdavkoch aj účtovali). Priemerný vplyv na daňovníka bude závisieť od priemerne uplatnených výdavkov z prenájmu u daňovníkov, ktorý doteraz využívali paušálne výdavky, pričom sa nepredpokladá, že všetci začnú výraznejšie investovať do svojich nehnuteľností. Z uvedeného dôvodu MF SR predpokladá, že priemerne uplatnené účtovné výdavky týchto daňovníkov budú v rozmedzí od 15-20% (čo pri tomto predpoklade zodpovedá priemernému vplyvu na úrovni -200-250 eur/rok na daňovníka, pričom platí, že vplyv na takmer polovicu daňovníkov nebude väčší ako 100 eur/rok). **Poberatelia výsluhových dôchodkov podľa zákona o sociálnom zabezpečení vojakov a policajtov** – zdanenie výsluhových dôchodkov do doby dosiahnutia dôchodkového veku poberateľa sa negatívne dotkne približne 20 tis. výsluhových dôchodcov, pri očakávanom priemernom negatívnom vplyve na 1 daňovníka vo výške 130 eur/mesiac.**Osoby uplatňujúce daňový bonus na deti staršie ako 19 rokov a osoby s tzv. pasívnymi príjmami, ktoré uplatňujú daňový bonus –** obmedzenie podmienok pre poberanie daňového bonusu na nezaopatrené dieťa sa negatívne dotkne približne 100 tis. denných študentov vysokých škôl, na ktorých sa nebude môcť poberať daňový bonus. Pri odhadovanej priemernej mesačnej výške daňového bonusu na rok 2013 na úrovni 21,31 eur ročný negatívny vplyv na rodinu s jedným vysokoškolákom v roku 2013 tak činí -255,72 eur. Zároveň sa súčasne pripravuje zmena legislatívy v oblasti priznávania a výšky sociálnych štipendií, ktorá by mala v plnej miere kompenzovať stratu nároku na daňový bonus o sociálne najslabších skupín.**Vybraní ústavní činitelia (prezident, poslanci, členovia vlády a predseda a podpredseda NKÚ)** – zavedenie osobitného odvodu, nad rámec zdanenia druhou sadzbou DPFO, ktoré sa bude týkať všetkých FO bude mať negatívny vplyv na 168 ústavných činiteľov. Za predpokladu, že v roku 2013 dôjde k naplneniu súčasného znenia zákona č. 120/1993 Z. z. o platových pomeroch ústavných činiteľov zavedenie druhej sadzby dane (vrátane zjednotenia maximálnych vymeriavacích základov) v roku 2013 by malo negatívny vplyv na plat poslanca vo výške 13 eur/mesiac, od ktorého sa odvíjajú aj platové pomery ostatných ústavných činiteľov. Zavedenie osobitnej sadzby dane vo výške 5 % bude mať ďalší negatívny vplyv na mesačný plat poslanca vo výške približne 109 eur/mesiac, čo v príslušnej miere ovplyvní aj platy ostatných ústavných činiteľov.**FO s nadštandardnými príjmami** – zavedenie druhej sadzby dane sa v roku 2013 bude uplatňovať od ročného základu dane vo výške 176,8-násobku ŽM, teda od hranice, pri ktorej daňovník stratí nárok na nezdaniteľnú časť základu dane. Na mesačnej báze to znamená, že zdaneniu druhou sadzbou bude podliehať fyzická osoba so základom dane vyšším ako 2 867 eur (berie v úvahu aj zjednotenie maximálnych vymeriavacích základov), čo v prípade zamestnanca zodpovedá hrubému príjmu 3 311 eur v roku 2013. Uvedená zmena sa podľa údajov mzdovej distribúcie dotkne len 1,2 % zamestnancov. Priemerný vplyv z dôvodu zavedenia druhej sadzby na daňovníka je 199 Eur/mesiac (bez vplyvu zjednotenia maximálnych vymeriavacích základov).  |
| **4.2.** Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva. | Nepredpokladá sa vplyv na prístup k zdrojom, právam, tovarom a službám.  |
| **4.3.** Zhodnoťte vplyv na rovnosť príležitostí:Zhodnoťte vplyv na rodovú rovnosť. | Nepredpokladá sa vplyv na rodovú rovnosť. |
| **4.4.** Zhodnoťte vplyvy na zamestnanosť.Aké sú vplyvy na zamestnanosť ?Ktoré skupiny zamestnancov budú ohrozené schválením predkladaného materiálu ?Hrozí v prípade schválenia predkladaného materiálu hromadné prepúšťanie ? |  Nepredpokladá sa vplyv na zamestnanosť. |